Fredrikstad Rutebiler

Fredrikstad Rutebiler (FR) ble stiftet av Fredrikstad kommune 18. august 1957 samtidig med at Fredrikstad-brua åpet.

Bakgrunn
Ved oppstart overtok FR Ingvald Andersens Rutebilselskap i Borge. Selskapet hadde på dette tidspunkt 8 vogner, 8 faste sjåfører og to ekstrasjåfører. Ved oppstarte ble det samtidig kjøpt to nye busser. De neste tre årene ble det kjøpt inn fire nye busser. 

I 1964 overtok FR det som hadde vært Anton Drøbaks Bilruter. I 1959 ble dette selskapet overtatt av Glemmen kommune under navnet Glemmen Kommunale Bilruter. 1. januar 1964 gikk Fredrikstad og Glemmen kommune sammen og Glemmens busselskap ble slått sammen med FR. På dette tidspunktet hadde begge selskapene 14 vogner. 

I 1976 ble også Einar Olsen & Sønners Bilruter A/S inn i FR. Dette selskapet hadde 5 vogner og 4 sjåfører. 

Rutebilstatistikken for 1978 viser at FR hadde 43 heltidsansatte og 22 busser50 år for fremgang: beretningsåret 1978-79 jubileumsberetning 1929-1979. (1979). Oslo: NRF..

I 1978 besluttet FR å bygge nytt garasjeanlegg under Fredrikstad bru på et område på 10 mål. Anlegget ble påbegynt, men ble anlegg for det nye selskapet i 1980.

På slutten av 1970-tallet ble det arbeidet for en fusjon av flere av busselskapene i Fredrikstad-distriktet. Fredrikstaddistriktets Rutebiler AS (FDR) ble opprettet fra 1. januar 1980. Det var kommunene Fredrikstad, Borge, Hvaler og Kråkerøy som opprettet selskapet for å samordne busstrafikken i og rundt Fredrikstad. Dermed var tida over for Fredrikstad Rutebiler.

Litteratur
 Madsen, B.(1978). Norges Rutebileierforbund - avd. Østfold 50 år 1978: Østfold rutebilhistorie. Fredrikstad: Østfold Rutebileier Forbund.
 Thoresen, H., Nilsen, O. R., og Sandhaug, B. (2000). Et buss-selskap beretter: 20 år på hjul: vi ruller videre! Gamle Fredriksstad: Fredrikstaddistriktets rutebiler.

 Referanser 

Kategori:Tidligere norske busselskaper
Kategori:Kollektivtransport i Østfold
Kategori:Østfolds samferdselshistorie
Kategori:Fredrikstads historie
Kategori:Selskaper etablert i 1957
Kategori:Næringsliv i Fredrikstad
Kategori:Transport i Fredrikstad